Azanian People's Organisation

Die Azanian People's Organisation (akroniem AZAPO) is 'n politieke party in Suid-Afrika. Die party is gefundeer op die filosofieë van die Swart Bewussynsbeweging soos ontwikkel deur Steve Biko, Onkgopotse Tiro en Vuyelwa Mashalaba.

Dit is in 1978 uit drie organisasies gestig: die Black People's Convention (BPC), die Suid-Afrikaanse Studente-organisasie (SASO) en die Black Community Programmes (BCP). Hierdie drie was maar 'n paar van die swart bewussynsbewegings wat op Woensdag 19 Oktober 1977 verban is weens hul rol in die gewapende stryd en die opstande van 1976. In Oktober 1994 het AZAPO met 'n uitgeweke susterorganisasie, die Black Conciousness Movement of Azania (BCMA), saamgesmelt.

AZAPO het hom beywer vir die isolering van Suid-Afrika gedurende die sg. apartheidsjare deur 'n kulturele boikot in die land teweeg te bring. Die gewapende vleuel van AZAPO was die Nasionale Bevrydingsleër van Azanië (Azanian National Liberation Army (AZANLA).

Op 21 Maart 1998 het 'n faksie van AZAPO afgestig om die Sosialistiese Party van Azanië (SOPA) te vorm.

Gedurende die 1980's was die party betrokke in 'n moorddadige tweestryd met die ANC. Sedertdien het AZAPO voortgesukkel as 'n klein politieke party waar hy twee setels in die Suid-Afrikaanse Parlement tydens die 2004 algemene verkiesing gewen het. Nadat die stemme weer getel is, is die setels egter verminder na een.

 Verkiesingsresultate 
 Nasionale verkiesings 
 Verkiesing Stemme % Setels 2019  12 823  0,07  0 2014 20 421  0,11  0 2009  38 245  0,22  1 2004  39 116  0,25  1 1999 27 257 0,17 1

 Provinsiale verkiesings 
VerkiesingOos-KaapVrystaatGautengKwaZulu-NatalLimpopoMpumalangaNoordwesNoord-KaapWes-Kaap%Setels%Setels%Setels%Setels%Setels%Setels%Setels%Setels%Setels2019 0,08% 0/63 0,09% 0/30 0,08% 0/73 0,07% 0/80 0,17% 0/49 0,04% 0/30 0,08% 0/33 0,25% 0/30 0,02% 0/4220140,12%0/630,16%0/300,12%0/730,15%0/800,26%0/490,09%0/300,17%0/330,25%0/300,04%0/4220090,20%0/63--0,21%0/73--0,38%0/490,23%0/300,25%0/330,60%0/300,07%0/4220040,17%0/630,35%0/300,25%0/730,26%0/800,51%0/490,19%0/300,29%0/330,52%0/300,09%0/421999----0,16%0/730,17%0/800,54%0/490,10%0/30--0,41%0/30--

 Munisipale verkiesings 
VerkiesingsStemme% 2021  17 744    0,06% 2016  28 049   0,07% 2011  50 631  0,2% 2006 74 627  0,3% 2000  0,3%

 Sien ook 
 Lys van politieke partye in Suid-Afrika

 Eksterne skakels 
  Die AZAPO se amptelike webwerf

Kategorie:Politieke organisasies in Suid-Afrika
Kategorie:Afrika- en swart nasionalisme in Suid-Afrika